Die ligging van die gastehuis was perfek vir ons. Naby 'n klein kompleks vir alles wat ons benodig het asook 'n restaurant. Die omgewing was rustig en perfek so ook die gastehuis. Baie dankie aan Elsabe vir jou ongelooflike omgee en gasvryheid vir die 5 dae wat ons daar gebly het. Ons sal definitief Elshane Gastehuis aanbeveel vir die toekoms.
Die gastehuis is baie oud en die kamers se meublement kan ook nie as modern beskou word nie. Die ontbyt was baie skraps en geen waarde vir geld nie. Ek kon definitief eerder by 'n Wimpy of so iets gaan eet het. Dis veronderstel om 'n self-catering familie-eenheid te wees maar daar was die minimum van als. Eetgerei, ens. Sal definitief nie weer daar bly nie want die advertensie op jul webblad is baie misleidend.
Ek is jammer dat dit u ondervinding was en ons vra om verskoning vir die ongerief met die bouery en verbeteringe wat tans geskied. U het egter geboek en betaal vir die grasdakkamer met 'n deel van die badkamer aan die buitekant. U is toe opgegradeer na die semi-selfsorg familie eenheid met en-suite badkamer wat kindervriendelik is.
Dankie vir die terugvoering in verband met die ontbyt. Ons sal in die vervolg in die kwotasie meld of die prys 'n ligte of 'n vol ontbyt insluit.
Elshane Guesthouse is die perfekte plek vir enige iemand wat op soek is na 'n skoon, veilige en vriendelike omgewing om by te bly.
Elshane Gastehuis is 'n pragtige, rustige plek en baie goed geleë. Alles was netjies en skoon, buite is 'n opvallende baie mooi, goedversorgde tuin. Eienaar was baie vriendelik en die diens was besonders, ek het werklik niks kortgekom nie. Prys is billik en ek sal vir seker weer daar tuisgaan in die toekoms.
Dit is naby als. Jy hoef nie eers ver te ry nie on eetplekkie te kry nie. Die kamer is groot jy voel nie of jy in 'n blik is nie. Veiliger parkering, lekker tuin. Ons sal weer van hul gebruik maak.
Baie stil, rustige, veilige omgewing. Elsabe het ons baie welkom laat voel. Netjies en skoon en niks het kortgekom nie. Ruim kamers en pragtige goedversorgde tuin. Ons verblyf was baie aangenaam.
Dankie vir die mooi woorde, ek waardeer die terugvoer regtig baie! Julle was sulke maklike gaste! Sterkte met die verhuising na Gauteng en ek hoop julle vind die regte blyplek!